Soome Sotsiaaldemokraatlik Partei

Soome Sotsiaaldemokraatlik Partei (lühend: SDP, soome Suomen Sosialidemokraattinen Puolue, rootsi Finlands Socialdemokratiska Parti) on Soome erakond. Partei asutati 1899. aastal Soome Töörahvaparteina. Praeguse nime sai erakond 1903. aastal.

 Üldiseloomustus 
Erakonna ideoloogia on sotsiaaldemokraatia. Partei on konservatiivse Rahvusliku Koonderakonna ja agraartsentristliku Keskerakonna kõrval Soome kolme mõjukama partei hulgas. SDP sotsiaaldemokraatlikku poliitikat peetakse mõõdukamaks kui Soome teise vasakpoolse partei Vasakliidu poliitikat. 

Pärast 1918. aastal toimunud Soome kodusõda kaotas partei toetajaid. Aastal 1919 sai SDP 37,98% häältest ja 80 kohta parlamendis. Suuruselt teine partei parlamendis oli 43 kohaga Maalaisliitto.

Parlamendi ja kohalikel valimistel on SDP saanud tavaliselt umbes neljandiku häältest. SDP-l on umbes 29 600 liiget. Partei esimees on alates 2014. aasta maist Antti Rinne. 

SDP kandidaat Tarja Halonen valiti presidendiks 2000. ja 2006. aasta valimistel. SDP kuulus aastatel 2003–2007 Keskerakonna juhitud koalitsioonivalitsusse koos Rootsi Rahvaparteiga. Pärast 2007. aasta Eduskunna valimisi oli partei opositsioonis. 2011–2014 osales Sotsiaaldemokraatlik Partei Jyrki Kataineni kuue partei koalitsioonivalitsuses.

 SDP aated 
SDP eesmärk on vaba, võrdne ja solidaarselt õiglane ühiskond.

 Esimehed 
pisi|100px|Logo 2010–2020
pisi|Soome peaminister aastatel 2019–2023 oli Sanna Marin
pisi|Erakonna esimees aastatel 2014–2020 Antti Rinne
+ EsimehedSDP:n puheenjohtajat ja puoluesihteerit (SDP) Esimees AmetisN. R. af Ursin 1899–1900J. A. Salminen  1900K. F. Hellsten  1900–1903Taavi Tainio  1903–1905Emil Perttilä  1905–1906Edvard Valpas-Hänninen  1906–1909Matti Paasivuori  1909–1911, 1913–1917 ja 1926–1930Otto Ville Kuusinen  1911–1913Kullervo Manner  1917–1918Väinö Tanner  1918–1926 ja 1957–1963Kaarlo Harvala  1930–1942Väinö Salovaara  1942–1944Onni Hiltunen  1944–1946Emil Skog  1946–1957Rafael Paasio  1963–1975Kalevi Sorsa  1975–1987Pertti Paasio  1987–1991Ulf Sundqvist  1991–1993Paavo Lipponen  1993–2005Eero Heinäluoma  2005–2008Jutta Urpilainen  2008–2014Antti Rinne  2014–2020Sanna Marin  2020–2023Antti Lindtman  2023–

 SDP presidendid ja peaministrid 
Presidendid
 Mauno Koivisto (1982–1994)
 Martti Ahtisaari (1994–2000)
pisi|Soome Euroopa Komisjoni volinik Jutta UrpilainenTarja Halonen (2000–2012)

Peaministrid
 Väinö Tanner (1926–1927)
 Karl-August Fagerholm (1948–1950, 1956–1957 ja 1958–1959)
 Rafael Paasio (1966–1968 ja 1972)
 Mauno Koivsto (1968–1970 ja 1979–1982)
 Kalevi Sorsa (1972–1975, 1977–1979 ja 1982–1987)
 Paavo Lipponen (1995–2003)
 Antti Rinne (2019)
 Sanna Marin (2019-2023)

 Tulemused valimistel 
Parlamendivalimistel on erakonna populaarsus enamasti olnud veidi alla või üle 20%.

2019. aasta valimistel sai SDP 17,73 protsenti häältest ja 40 kohta Eduskunnas.

2015. aasta valimistel sai SDP 16,51 protsenti häältest ja 34 kohta Eduskunnas.

Euroopa Parlamendis on kaks SDP esindajat, kes kuuluvad sotsiaaldemokraatide ja demokraatide fraktsiooni (S&D), praegu on need Eero Heinäluoma ja Miapetra Kumpula-Natri.

 Viited 

 Välislingid 
Ametlik lehekülg (soome keeles)

Kategooria:Soome parteid